CELEX: 62018TN0687
Language: fi
Date: 2018-11-20 00:00:00
Title: Asia T-687/18: Kanne 20.11.2018 – Pilatus Bank v. EKP

21.1.2019   
            
            
               FI
            
            
               Euroopan unionin virallinen lehti
            
            
               C 25/59
            
         
      Kanne 20.11.2018 – Pilatus Bank v. EKP
      (Asia T-687/18)
      (2019/C 25/76)
      Oikeudenkäyntikieli: englanti
      
         Asianosaiset
      
      
         Kantaja: Pilatus Bank plc (Ta'Xbiex, Malta) (edustajat: asianajajat O. Behrends, M. Kirchner ja L. Feddern)
      
         Vastaaja: Euroopan keskuspankki (EKP)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EKP:n 10.9.2018 tekemän päätöksen siltä osin kuin siinä edellytetään, että kaikki Pilatus Bank plc:n tiedonannot EKP:lle on tehtävä ”toimivaltaisen henkilön” välityksellä tai niiden liitteenä on oltava ”toimivaltaisen henkilön” hyväksyntä
               
            
                  —
               
               
                  velvoittamaan vastaajan korvaaman oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhdeksään kanneperusteeseen.
      
                  1)
               
               
                  Ensimmäisen kanneperusteen mukaan EKP:n päätöksellä ei ole kansallisen oikeuden tai Eurooppa-oikeuden mukaista oikeusperustaa.
               
            
                  2)
               
               
                  Toisen kanneperusteen mukaan EKP rikkoi kantajan aineellisia ja menettelyllisiä oikeuksia, jotka perustuvat yhteisestä valvontamekanismista annettuun asetukseen, Euroopan unionin perusoikeuskirjaan ja oikeusvaltioperiaatteeseen, ja erityisesti oikeutta tutustua asiakirjoihin, oikeutta ryhtyä oikeustoimiin, oikeutta käyttää ulkopuolista avustajaa ja oikeutta avustajan kanssa käytyjen keskustelujen luottamuksellisuuteen.
               
            
                  3)
               
               
                  Kolmannen kanneperusteen mukaan EKP loukkasi kantajan oikeutta tehokkaisiin oikeussuojakeinoihin.
               
            
                  4)
               
               
                  Neljännen kanneperusteen mukaan EKP loukkasi luottamuksensuojan ja oikeusvarmuuden periaatteita.
               
            
                  5)
               
               
                  Viidennen kanneperusteen mukaan EKP loukkasi suhteellisuusperiaatetta.
               
            
                  6)
               
               
                  Kuudennen kanneperusteen mukaan EKP syyllistyi harkintavallan väärinkäyttöön.
               
            
                  7)
               
               
                  Seitsemännen kanneperusteen mukaan EKP loukkasi vaatimusta päätöksen asianmukaisista perusteluista.
               
            
                  8)
               
               
                  Kahdeksannen kanneperusteen mukaan EKP loukkasi kantajan oikeutta tulla kuulluksi.
               
            
                  9)
               
               
                  Yhdeksännen kanneperusteen mukaan EKP loukkasi nemo auditur -periaatetta.